钦定古今图书集成/历象汇编/乾象典/第016卷 > 经济文辑 > 《策秀才文》晋·陆机
## 钦定古今图书集成/历象汇编/乾象典/第016卷 > 经济文辑 > 《策秀才文》晋·陆机

问曰：夫五行迭代，阴阳相须，二仪所以陶育，四时所
以化生。《易》称：“在天成象，在地成形。”形象之作，相须之
道也。若阴阳不调，则大数不得不否；一气偏废，则万
物不得独成。此应同之至验，不偏之明证也。今有温
泉而无寒火，其故何也？思闻辨之，以释不同之理。